PF พุ่งแรง 5% นิวไฮรอบ 2 ปี โบรกฯ แนะซื้อเป้า 0.63 บ. ลุ้นงบปี 64 พลิกกำไร
PF พุ่งแรง 5% ราคาแตะ 0.61 บ. นิวไฮรอบ 2 ปี โบรกฯ แนะนำ "ซื้อ" ประเมินราคาเป้า 0.63 บ. ลุ้นประกาศงบปี 64 พลิกกำไร 440 ลบ. รับบ.ย่อย GRAND หนุน-ขายโรงแรม Kiroro สำเร็จ
PF พุ่งแรง 5% ราคาแตะ 0.61 บ. นิวไฮรอบ 2 ปี โบรกฯ แนะนำซื้อ เป้า 0.63 บ. ลุ้นประกาศงบปี 64 พลิกกำไร 440 ลบ.
11 ก.พ. 2565

ผู้สื่อข่าวรายงานว่า ราคาหุ้น บริษัท พร็อพเพอร์ตี้ เพอร์เฟค จำกัด (มหาชน) หรือ PF ล่าสุด ณ เวลา 10:20 น. อยู่ที่ 0.61 บาท บวก 0.03 บาท หรือ 5.17% สูงสุดที่ 0.61 บาท ต่ำสุดที่ 0.58 บาท ด้วยมูลค่าซื้อขาย 78.29 ล้านบาท โดยราคาหุ้น PF ปรับตัวขึ้นสูงสุดในรอบเกือบ 2 ปี นับตั้งแต่ราคาหุ้นอยู่ที่ระดับ 0.61 บาท เมื่อวันที่ 27 ก.พ.2563

ทั้งนี้ บล.ดีบีเอส วิคเคอร์ส (ประเทศไทย) ระบุในบทวิเคราะห์ (10 ม.ค.2565) แนะนำซื้อ PF ราคาพื้นฐานใหม่เพิ่มเป็น 0.63 บาท โดยผลดีขายโรงแรม Kiroro สำเร็จ นำมาซึ่งผลดีหลายประการ ทั้งบันทึกกำไร,ไม่ต้องรับผลขาดทุนและช่วยลดหนี้
โดยคาดไตรมาส 4/2564 จะมีผลกำไรดีขึ้นจากกำไรสุทธิจากงวด 9 เดือนปี 2564 เพียง 73 ล้านบาท คาดตลอดปี 2564 เพิ่มสูงเป็น 440 ล้านบาท ทำให้มีภาพการฟื้นตัวดีขึ้นมาก และดีกว่าเมื่อเทียบจากปีก่อนที่มีผลขาดทุนสุทธิ 1,046 ล้านบาท
ขณะที่ธุรกิจของบริษัทย่อย GRAND คือโรงแรม ก็ได้รับผลดีจากการฟื้นตัวของการท่องเที่ยวในประเทศตั้งแต่เปิดเมือง 1 พ.ย.2564 และภาครัฐมีนโยบายส่งเสริมการท่องเที่ยว แต่ทางบริษัทเผยว่าไม่ได้มีการขายที่ดินเปล่า และสินทรัพย์อื่นๆได้เพิ่มในไตรมาสนี้ อีกทั้ง GRAND ก็มีเรื่องน่าสนใจ ทั้งเรื่องการเริ่มธุรกิจถุงมือยาง และการขายโรงแรมไฮแอทฯ เข้า REIT